Bonifác III.

Bonifác III. (lat. Bonifacius Tertius) (* ? - † 12. november 607 Rím) bol 66. rímskym pápežom (od 19. februára do 12. novembra 607). 

Narodil sa v Ríme. Mal však grécky pôvod, o čom svedčí aj rodné meno jeho otca Ioannes Katandiokes. Ako diakon bol v službách Gregora Veľkého, ktorého zastupoval v dôležitých diplomatických záležitostiach v Antiochii, Korinte, Korzike a Konštantínopole. V roku 603 ho Gregor vymenoval za pápežského vyslanca na byzantskom cisárskom dvore. Pre cisára Fokasa napísal v poverovacích listinách o ňom nasledujúce odporúčanie: 

Po smrti pápeža Sabiniána vo februári 606 ostal pápežský stolec na takmer rok neobsadený. Jeho nástupca Bonifác bol zvolený 19. februára 607. Podľa Liber pontificalis cisár Fokas potvrdil jeho voľbu slovami: 

Pápež na Rímskej synode stanovil zákaz zaoberať sa voľbou nového pápeža pred uplynutím troch dní (neskôr deväť) od smrti predchodcu. Predpis deväť dní podľa želania pápeža Gregora X., ktorý bol v platnosti až do voľby Pia XI., bol neskôr zmenený na 15 dní, a to z dôvodu, aby sa poskytla možnosť vzdialenejším kardinálom prísť včas hlasovať. Určil, že jediným univerzálnym biskupom Cirkvi je rímsky biskup čiže pápež. 

Zomrel 12. septembra 607. Je pochovaný vo vatikánskych hrobkách.

 Pozri aj 

 Ďalší pápeži s menom Bonifác

 Iné projekty 

Kategória:Narodenia v 6. storočí
Kategória:Úmrtia 12. novembra
Kategória:Úmrtia v 607
Kategória:Pápeži
Kategória:Pochovaní v bazilike svätého Petra